b"\n_START_ARTICLE_\nOmdurman\n_START_SECTION_\nHist\xc3\xb2ria\n_START_PARAGRAPH_\nVa sorgir com a resid\xc3\xa8ncia d'un sant\xc3\xb3 de nom Hamad ibn Muhammad al-Mashyakhi, conegut com a Ead o Walad Umm Maryum (1645-1729). Isma\xc3\xafl Paix\xc3\xa0 d'Egipte va utilitzar la poblaci\xc3\xb3 com a base, i s'hi va construir un fort per controlar l'acc\xc3\xa9s a Khartum des d'occident. El Mahd\xc3\xad Muh\xc3\xa0mmad \xc3\x80hmad la va ocupar el 5 de gener de 1885, seguint Khartum al cap de tres setmanes. El Mahdi la va establir com a capital del seu estat; hi va morir el 22 de juny de 1885. Es va engrandir sota el successor, Abd Allah ibn Muhammad. Edificis notables foren: la tomba del Mahdi, la casa del Khalifa (avui Museu), l'arsenal (avui camp de futbol), el tresor i la pres\xc3\xb3. La poblaci\xc3\xb3 va cr\xc3\xa9ixer molt el 1888-1889 quan el khalifa hi va establir als seus parents i membres de la seva tribu els taaisha i Bakkara del Dar Fur. Els anglesos la van reconquerir a la batalla d'Omdurman el 1898. _NEWLINE_Durant el condomini angloegipci, la capital va retornar a Khartum. Un col\xc2\xb7legi musulm\xc3\xa0 fundat el 1912 va esdevenir despr\xc3\xa9s de la independ\xc3\xa8ncia la universitat isl\xc3\xa0mica. El 1977 la poblaci\xc3\xb3 era de 289.000 habitants."